**Το Σύμπαν Του Καλέσματος** είναι ένα αμερικανικό σύμπαν που επικεντρώνεται σε μια σειρά υπερφυσικών ταινιών τρόμου, που παράγονται από την New Line Cinema, την Safran Company και την Atomic Monster Productions και διανέμονται από την Warner Bros. Pictures. Οι ταινίες παρουσιάζουν στην οθόνη τις υποτιθέμενες πραγματικές υποθέσεις και αρχεία των Εντ και Λορέιν Γουόρεν, παραφυσικών ερευνητών και συγγραφέων που σχετίζονται με εξέχουσες, αλλά αμφιλεγόμενες περιπτώσεις στοιχειωμένων αντικειμένων, σπιτιών και δαιμονικής κατοχής. Η σειρά ακολουθεί τις προσπάθειές τους να βοηθήσουν τους ανθρώπους που βρίσκονται στην κατοχή τους από δαιμονικά πνεύματα, ενώ οι spin-off ταινίες επικεντρώνονται στην προέλευση ορισμένων από τις οντότητες που αντιμετώπισαν οι Γουόρενς.

Η σειρά είναι αρκετά επιτυχημένη εμπορικά, έχοντας κερδίσει συνολικά 2,1 δισεκατομμύρια δολάρια έναντι ενός συνολικού προϋπολογισμού 178 εκατομμυρίων δολαρίων, και έγινε το δεύτερο υψηλότερο κέρδος σειράς τρόμου πίσω από το Γκοτζίλα.

Γενικά
------

Το Σύμπαν αποτελείται από δύο κύριες ταινίες, Το Κάλεσμα (2013) και Το Κάλεσμα 2 (2016). Kαι οι δύο σκηνοθετούνται από τον Τζέιμς Γουάν. Οι δύο πρώτες ταινίες περιστρέφονται γύρω από τις δύο πιο διάσημες παραφυσικές περιπτώσεις στις οποίες έχουν συμμετάσχει οι Γουόρενς, με την πρώτη ταινία να απεικονίζει την περίπτωση της οικογένειας Περρόν, που βιώνουν ενοχλητικά γεγονότα στο καινούριο σπίτι τους, στο Ρόουντ Άιλαντ. Η δεύτερη ταινία επικεντρώθηκε στην αμφιλεγόμενη υπόθεση του Enfield poltergeist, αναφερόμενη εν συντομία στα γεγονότα που ενέπνευσαν το Στοιχειωμένο Άμιτιβιλ. Ένα σίκουελ των δύο ταινιών, Το Κάλεσμα 3: Ο Διάβολος με Έβαλε να το Κάνω, βρίσκεται σε εξέλιξη, με τον Μίχαελ Τσάβες ως σκηνοθέτη και κυκλοφόρησε στις 4 Ιουνίου 2021.    Η τρίτη ταινία θα π

περιάφηκεφεί γύρω από τη δίκη του Arne Cheyenne Johnson και της δολοφονίας που πραγματοποιήθηκε το 1981 στο Κονέκτικατ. 

Το Σύμπαν περιλαμβάνει επίσης την ταινία Annabelle (2014), ένα πρίκουελ σε σκηνοθεσία του κινηματογραφιστή Τζον Λεονέτι, και σε παραγωγή των Σάφραν και Γουάν, το οποίο αποκαλύπτει τα γεγονότα που συνέβησαν σχετικά με την ομώνυμη κούκλα, που είδαμε στην αρχή του Καλέσματος (2013). Ένα πρίκουελ της ταινίας Annabelle (2014), Annabelle: Creation (2017), σε σκηνοθεσία Ντέιβιντ Φ. Σάντμπεργκ, αφηγείται την ιστορία προέλευσης της κούκλας, καθώς και του δαίμονα από τον οποίο χειραγωγείται. Μια τρίτη ταινία Annabelle, αυτή τη φορά σίκουελ, η Annabelle Comes Home, κυκλοφόρησε στις 26 Ιουνίου 2019, με τον συγγραφέα του Σύμπαντος, Γκάρυ Νταυμπερμαν στο σκηνοθετικό ντεμπούτο του. Στην συγκεκριμένη ταινία, η κούκλα Annabelle ξεκλειδώνετε από το κουτί μέσα στο οποίο είναι κλειδωμένη από τους Γουόρενς, και μαζί με την βοήθεια όλων των πνευμάτων από τα στοιχειωμένα αντικείμενα του δωματίου, επιτίθονται στην κόρη των Γουρόενς, Τζούντι, και των φίλων της.

Η ταινία, Η Καλόγρια, αποτελεί ένα πρίκουελ βασισμένο σε έναν χαρακτήρα που παρουσιάστηκε στο Κάλεσμα 2 και κυκλοφόρησε το 2018. Η πλοκή επικεντρώθηκε στην προέλευση της δαιμονικής καλόγριας Βάλακ, πριν έρθει σε επαφή με τους Γουόρενς. Μία συνέχεια με τίτλο Η Καλόγρια 2 θα κυκλοφορήσει το 2023.

Εκτός από την Καλόγρια, βρισκόταν σε εξέλιξη μια άλλη spin-off ταινία βασισμένη σε έναν ακόμη δαίμονα από το Κάλεσμα 2, με τίτλο The Crooked Man .

Μια άλλη ταινία του σύμπαντος, που θεωρείται αυτόνομη αλλά έχει συνδέσεις με κάποιες από τις ταινίες είναι η ταινία Η Κατάρα της Γιορόνα του 2019 σε σκηνοθεσία Μίχαελ Τσάβες. Η ταινία είναι βασισμένη σε έναν Μεξικάνικο μύθο για μια γυναικα η οποία σε μια έξαρση οργής έπνιξε τα παιδιά της σε ένα ποτάμι και αυτοκτόνησε. 

Τα δύο Καλέσματα δέχτηκαν γενικά πολύ θετικές κριτικές τόσο από τους κριτικούς όσο και από τους οπαδούς τρόμου, κερδίζοντας επαίνους κυρίως για τη σκηνοθεσία , τις ερμηνείες του Πάτρικ Ουίλσον και Βέρα Φαρμίγκα , και την χημεία τους ως Εντ και Λορέιν Γουόρεν, την ατμόσφαιρα, το γράψιμο και την μουσική.

Οι κριτικοί αναγνώρισαν επίσης την επίδραση που είχαν οι ταινίες στη κουλτούρα καθώς και στην παραγωγή σύγχρονων ταινιών τρόμου. Η πρώτη ταινία Annabelle έλαβε αρνητικές κριτικές, θεωρούμενη από πολλούς ως κατώτερη ταινία από τις προηγούμενες. Η ταινία, Annabelle: Creation αντιμετωπίστηκε με γενικά θετικές κριτικές. Το σίκουελ των δύο ταινιών, Annabelle Comes Home, έλαβε μικτές κριτικές. Η Καλόγρια έλαβε επίσης ανάμικτες προς αρνητικές κριτικες αλλά με επαίνους για την ατμόσφαιρα και τα σκηνικά. Και τα δύο Καλέσματα και τα πέντε spin-off, έχουν αποδειχθεί επιτυχημένα στο box office, έχοντας συνολικά κέρδη άνων 2 δισεκατομμυρίων δολαρίων παγκοσμίως, έναντι ενός συνολικού προϋπολογιου 78 εκατομμυρίων δολαρίων,  καθιστώντας το Σύμπαν Του Καλέσματος μία από τις πιο κερδοφόρες και αναγνωρισμένες σειρές τρόμου όλων των εποχών.

Ανάπτυξη
--------

Η ανάπτυξη ξεκίνησε πάνω από 20 χρόνια πριν την κυκλοφορία του Καλέσματος (2013), με μία αρχική συνέντευξη των Εντ και Λορέιν στον παραγωγό Ντε-Ρόσα Γκράντ. Ο Ντε-Ρόσα, στο τέλος της συνέντευξης είπε στον Εντ, "Αν δεν μπορούμε να κάνουμε αυτό ταινία, δεν ξέρω τι άλλο μπορούμε να κάνουμε". Ο Ντε-Ρόσα στη συνέχεια περιέγραψε το όραμά του για την ταινία στον Εντ. 

Ο Ντε-Ρόσα έγραψε την αρχική υπόθεση με τίτλο Το Κάλεσμα.  Για σχεδόν 14 χρόνια, προσπαθούσε να δημιουργήσει την ταινία χωρίς επιτυχία. Αρχικά κατέληξε σε μια συμφωνία με την Gold Circle Films, την εταιρεία παραγωγής πίσω από το Στοιχειωμένο Κονέκτικατ, αλλά δεν ήταν δυνατή η ολοκλήρωση μιας σύμβασης και η συμφωνία απορρίφθηκε. 

Ο Ντε-Ρόσα συνεργάστηκε με τον παραγωγό Πίτερ Σάφραν, και οι αδελφοί συγγραφείς Τσαντ και Κάρεϊ Χέις συμμετείχαν για να βελτιώσουν το σενάριο. Χρησιμοποιώντας την αρχική ιδέα του Ντε-Ρόσα, τα αδέλφια ένταξαν μέσα στην υπόθεση των Περρόν και τους Γουόρενς. Οι αδελφοί πήραν συνέντευξη από τη Λορέιν πολλές φορές μέσω τηλεφώνου για να διευκρινίσουν τις λεπτομέρειες. Μέχρι τα μέσα του 2009, η ταινία έγινε το αντικείμενο ενός πολέμου προσφορών έξι στούντιο που τελικά κέρδισε η Summit Entertainment , ωστόσο, ο Ντε-Ρόσα και η Summit δεν μπόρεσαν να ολοκληρώσουν τη συναλλαγή και η ταινία τέθηκε σε αναμονή. Ο Ντε-Ρόσα επανασυνδέθηκε με τη New Line Cinema, η οποία είχε χάσει στον αρχικό πόλεμο υποβολής προσφορών, και το στούντιο πήρε τελικά την ταινία. Στις 11 Νοεμβρίου 2009, έγινε μια συμφωνία μεταξύ της New Line και του Evergreen Media Group, την εταιρία του Ντε-Ρόσα.

Ταινίες
-------

| Ταινία | Ημερομηνία 
Πρεμιέρας 
στις Η.Π.Α.  | Σκηνοθέτης/ες | Σναριογράφος/φοι | Ιστορία από | Παραγωγός/οι | Κατάσταση |
| --- | --- | --- | --- | --- | --- | --- |
| **Το Κάλεσμα** |
| ***Το Κάλεσμα*** | 19 Ιουλίου, 2013 | Τζέιμς Γουάν | Τσαντ και Κάρεϊ Χέις | Τόνι Ντε-Ρόσα Γκράντ,
Πίτερ Σάφραν, 
Ρομπ Κόουαν | Έχει κυκλοφορήσει |
| ***Το Κάλεσμα 2*** | 10 Ιουνίου, 2016 | Ντέιβιντ Λέσλι Τζόνσον-Μακγκόλντρικ | Ντέιβιντ Λέσλι Τζόνσον-
Μακγκόλντρικ & Τζέιμς Γουάν | Πίτερ Σάφραν, Τζέιμς Γουάν |
| *Το Κάλεσμα 3: Ο Διάβολος με Έβαλε να το Κάνω* | 4 Ιουνίου, 2021 | Μίχαελ Τσάβες | Ντέιβιντ Λέσλι Τζόνσον-Μακγκόλντρικ | Ντέιβιντ Λέσλι Τζόνσον-
Μακγκόλντρικ & Τζέιμς Γουάν | Πίτερ Σάφραν, Τζέιμς Γουάν |
| *Το Κάλεσμα 4: Οι Τελευταίες Ιεροτελεστίες* | TBA | TBA | Ντέιβιντ Λέσλι Τζόνσον-Μακγκόλντρικ | Ντέιβιντ Λέσλι Τζόνσον-Μακγκόλντρικ | Τζέιμς Γουάν και Πίτερ Σάφραν | Σε ανάπτυξη |
| Annabelle |
| *Annabelle* | 3 Οκτωβρίου,
2014 | Τζόνι Ρ. Λεονέτι | Γκάρυ Νταυμπερμαν | Πίτερ Σάφραν & Τζέιμς Γουάν | Έχει κυκλοφορήσει |
| *Annabelle: Creation* | 11 Αυγούστου, 2017 | Ντέιβιντ Φ. Σάντμπεργκ |
| *Anabelle Comes Home* | 16 Ιουνίου, 2019 | Γκάρυ Νταυμπερμαν | Γκάρυ Νταυμπερμαν 
& Τζέιμς Γουάν |
| Η Καλόγρια |
| *Η Καλόγρια* | 7 Σεπτεμβρίου, 2018 | Κορίν Χάρντυ | Γκάρυ Νταυμπερμαν | Γκάρυ Νταυμπερμαν 
& Τζέιμς Γουάν | Γκάρυ Νταυμπερμαν, 
Τζέιμς Γουάν & 
Εμίλ Γκλάντστοουν |  |
| *Η Καλόγρια II* | 8 Σεπτεμβρίου 2023 | Μίχαελ Τσάβες | Ίαν Γκόλντμεργκ & Ρίτσαρντ Νέιγκ και Αλέκα Κούπερ | Αλέκα Κούπερ & Τζέιμς Γουάν | Τζούντσον Σκοτ, Τζέιμς Γουάν & Πίτερ Σαφράν | Μετα-παραγωγή |
| Άλλες ταινίες |
| *Η Κατάρα Της Γιορόνα* | 18 Απριλίου, 2019 | Μίχαελ Τσάβες | Μίκι Ντότρι & Τομπίας Ιάκονις | Γκάρυ Νταυμπερμαν,
Τζέιμς Γουάν & 
Εμίλ Γκλάντστοουν | Έχει κυκλοφορήσει |

### Χρονοδιάγραμμα

| Έτος | Ταινίες |
| --- | --- |
| 1952 | *Η Καλόγρια* |
| 1955 | *Annabelle: Creation* |
| 1956 | *Η Καλόγρια II* |
| 1967 | *Annabelle* |
| 1971 | *Το Κάλεσμα* |
| 1972 | *Annabelle Comes Home* |
| 1973 | *Η Κατάρα Της Γιορόνα* |
| 1977 | *Το Κάλεσμα 2* |
| 1981 | *Το Κάλεσμα 3: Ο Διάβολος με Έβαλε να το Κάνω* |

Οι οχτώ ταινίες στο Σύμπαν Του Καλέσματος, διαδραματίζονται μεταξύ του 1952 και του 1981 

### *Το Κάλεσμα*

#### *Το Κάλεσμα* (2013)

Κύριο λήμμα: Το Κάλεσμα
Τον Ιανουάριο του 2012, ο ιστότοπος Bloody Disgusting επιβεβαίωσε τον Γουάν ως σκηνοθέτη μιας ταινίας με τίτλο "Τα Αρχεία των Γουόρενς". Αργότερα επανήλθε ο τίτλος "Το Κάλεσμα", με επίκεντρο την πραγματική ζωή των Εντ και Λορέιν Γουόρεν, ενός παντρεμένου ζευγαριού που ερεύνησε παραφυσικά γεγονότα.  Στη δεύτερη συνεργασία του με τον Γουάν, ο Πάτρικ Ουίλσον πρωταγωνίστησε μαζί με τη Βέρα Φαρμίγκα στους κύριους ρόλους των Εντ και Λορέιν.  Η παραγωγή ξεκίνησε στο Γουίλμινγκτον της Βόρειας Καρολίνας το Φεβρουάριο του 2012 και σκηνές γυρίστηκαν με χρονολογική σειρά. Η ταινία επικεντρώθηκε στην υπόθεση των Γουόρενς του 1971, στην οποία διερεύνησαν την κατάρα μιας μάγισσας σε μια αγροικία στο Χάρσιβλ του Ρόουντ Άιλαντ. Το Κάλεσμα κυκλοφόρησε στις 19 Ιουλίου 2013 και απέσπασε θετικές κριτικές. Κέρδισε 318 εκατομμύρια δολάρια παγκοσμίως έναντι προϋπολογισμού 20 εκατομμυρίων δολαρίων και έγινε μια από τις πιο κερδοφόρες ταινίες τρόμου στην ιστορία.

#### *Το Κάλεσμα 2* (2016)

Κύριο λήμμα: Το Κάλεσμα 2
Τον Ιούνιο του 2013, αναφέρθηκε ότι η New Line Cinema είχε ήδη αναπτύξει ένα σίκουελ,  με τη Φάρμιγκα και τον Ουίλσον να έχουν υπογράψει για να επαναλάβουν τους ρόλους τους.  Στις 21 Οκτωβρίου, ανακοινώθηκε ότι ο Γουάν θα επιστρέψει για να σκηνοθετήσει το σίκουελ και θα έκανε την πρώτη του συνεισφορά ως συγγραφέας στο Σύμπαν.  Η κύρια μαγνητοσκόπηση ξεκίνησε τον Σεπτέμβριο του 2015 στο Λος Άντζελες και ολοκληρώθηκε τον Δεκέμβριο του 2015 στο Λονδίνο.  Η ταινία επικεντρώθηκε στην υπόθεση του Enfield Poltergeist στο Λονδίνο του 1977, αναφερόμενη εν συντομία στα γεγονότα που ενέπνευσαν το Στοιχειωμένο Άμιτιβιλ. Κυκλοφόρησε στις 10 Ιουνίου 2016,  και κέρδισε θετικές κριτικές τόσο από τους κριτικούς όσο και από το κοινό. Μερικοί συμφώνησαν ότι η ταινία ήταν πολύ ανώτερη από άλλες του είδους της, ενώ άλλοι συζητούσαν εάν η ταινία ξεπερνάει σαν ποιότητα την προηγούμενη. Αποδεικνύοντας ότι είναι εξίσου επιτυχημένη με την πρώτη ταινία της σειράς, η ταινία έγινε άλλη μία κερδοφόρα προσθήκη στο Σύμπαν, έχοντας κερδίσει 320,3 εκατομμύρια δολάρια παγκοσμίως έναντι ενός συνολικού προϋπολογισμού 40 εκατομμυρίων δολαρίων και έγινε η δεύτερη ταινία τρόμου με τις υψηλότερες πωλήσεις όλων των εποχών, μετά τον Εξορκιστή.

#### *Το Κάλεσμα 3: Ο Διάβολος με Έβαλε να το Κάνω* (2021)

Κύριο λήμμα: Το Κάλεσμα 3: Ο Διάβολος με Έβαλε να το Κάνω
Για μια πιθανή τρίτη ταινία, ο σκηνοθέτης Τζέιμς Γουάν δήλωσε: «Θα μπορούσαν να υπάρχουν πολλές ακόμη [Conjuring] ταινίες επειδή οι Γουόρενς έχουν τόσες πολλές υποθέσεις». Οι σεναριογράφοι Chad και Carey Hayes έχουν επίσης εκφράσει το ενδιαφέρον τους να εργαστούν πάνω σε ένα ακόμη σίκουελ. Ωστόσο, ο Γουάν δήλωσε ότι μπορεί να μην είναι σε θέση να σκηνοθετήσει την ταινία λόγω των συμβολαίων του πάνω σε άλλα έργα. Δήλωσε στον Collider, «Υποθέτοντας ότι είμαστε αρκετά τυχεροί που έχουμε ένα τρίτο κεφάλαιο, υπάρχουν και άλλοι σκηνοθέτες που θα ήθελα να εντάξω στον κόσμο του Καλέσματος, αν είμαστε αρκετά τυχεροί.» Ο Γουάν δήλωσε επίσης ότι, "Αν έπρεπε να δημιουργηθεί μια τρίτη ταινία, θα ήταν ιδανικό να διαδραματίζεται στη δεκαετία του 1980." Τον Ιούνιο του 2017, ανακοινώθηκε ότι ένα τρίτο σίκουελ ήταν σε εξέλιξη, με τον βοηθό-συγγραφέα του Καλέσματος 2, David Leslie Johnson-McGoldrick, να προσλαμβάνετε για να γράψει το σενάριο.

Τον Οκτώβριο του 2018, ο Μίχαελ Τσάβες ανακοινώθηκε ως σκηνοθέτης της ταινίας. Ο Γουάν δήλωσε ότι εντυπωσιάστηκε ενώ συνεργαζόταν με τον Τσάβες στην ταινία και ότι ο Τσάβες θα έκανε μια εξαιρετική προσθήκη στο Σύμπαν. Ο Ουίλσον και η Φάρμιγκα αναμένεται να επαναλάβουν τους ρόλους τους ως Εντ και Λορέιν Γουόρεν, με το σενάριο να περιστρέφεται γύρω από την πραγματική υπόθεση "*Ο Διάβολος με Έβαλε να το Κάνω*", μια νομική δίκη όπου ο κατηγορούμενος ισχυρίστηκε ότι κατά τη διάρκεια των εγκλημάτων των οποίων κατηγορείται, ήταν υπό την επήρεια ενός δαιμονικού πενύματος. Η παραγωγή ξεκίνησε στις 3 Ιουνίου 2019. Η ταινία είχε αρχικά προγραμματιστεί να κυκλοφορήσει στις 11 Σεπτεμβρίου 2020, πριν μεταφερθεί στις 4 Ιουνίου 2021, λόγω της πανδημίας COVID-19.

#### *Το Κάλεσμα 4: Οι Τελευταίες Ιεροτελεστίες* (TBA)

Τον Οκτώβριο του 2022, ανακοινώθηκε ότι ένα σίκουελ του *Το Κάλεσμα 3: Ο Διάβολος με Έβαλε να το Κάνω* ήταν υπό ανάπτυξη. Ο Ντέιβιντ Λέσλι Τζόνσον-Μαλγκόντρικ θα είναι σεναριογράφος, ενώ ο Τζέιμς Γουάν και ο Πίτερ Σάφραν θα είναι παραγωγοί, με τον Πάτρικ Γουίλσον και τη Βέρα Φαρμίγκα σε πρώιμες διαπραγματεύσεις για την επανάληψη των ρόλων τους από τις προηγούμενες ταινίες. Ο Γουάν επιβεβαίωσε αργότερα ότι ο Γουίλσον και η Φαρμίγκα θα επαναλάβουν τους ρόλους τους. Ο τίτλος επιβεβαιώθηκε τον Απρίλιο του 2023 στο CinemaCon.

### *Annabelle*

#### *Annabelle* (2014)

Κύριο λήμμα: Annabelle (ταινία του 2014)
Μια spin-off ταινία, με επίκεντρο την προέλευση της κούκλας Άναμπελ που παρουσιάστηκε στην αρχή του Καλέσματος (2013), κυκλοφόρησε κυρίως λόγω της παγκόσμιας επιτυχίας της ταινίας (Το Κάλεσμα) στην παγκόσμια αγορά και της θετικής υποδοχής προς τον συγκεκριμένο χαρακτήρα. Η παραγωγή ξεκίνησε τα γυρίσματα τον Ιανουάριο του 2014 στο Λος Άντζελες. Η πλοκή επικεντρώθηκε στον Τζον και τη Μία Φορμ, ένα παντρεμένο ζευγάρι που περιμένει ένα παιδί, του οποίου η vintage κούκλα, η Άναμπελ, στοιχειώνεται από ένα δαιμονικό πνεύμα, έπειτα από την εισβολή σατανιστών στο σπίτι τους. Η ταινία σκηνοθετήθηκε από τον κινηματογράφιστη του Καλέσματος, Τζον Λεονέτι, και παράχθηκε από τους Σάφραν και Γουάν, με τον Γκάρυ Νταυμπερμαν πίσω από το σενάριο. Η ταινία κυκλοφόρησε παγκοσμίως στις 3 Οκτωβρίου 2014, κερδίζοντας μεγάλη εμπορική επιτυχία, και έγινε η 14η πιο κερδοφόρα ταινία τρόμου στη Βόρεια Αμερική, παρά τη λήψη μικτών και αρνητικών κριτικών από κριτικούς και οπαδούς.  Πολλοί κριτικοί θεώρησαν ότι η Annabelle ήταν κατώτερη σε σύγκριση με το Κάλεσμα. 

#### *Annabelle: Creation* (2017)

Κύριο λήμμα: Annabelle: Creation
Τον Οκτώβριο του 2015, επιβεβαιώθηκε ότι το πρίκουελ της Annabelle ήταν σε εξέλιξη.  Ο Ντέιβιντ Φ. Σάντμπεργκ, αντικατέστησε τον Τζον Λεονέτι ως διευθυντή του πρίκουελ τον Μάρτιο του 2016. Ο Ντέιβιντ Φ. Σάντμπεργκ δεν ήθελε να σκηνοθετήσει το πρίκουελ, λόγω των αρνητικών κριτικών που είχε συλλέξει η πρώτη ταινία Annabelle, αλλά αφότου διάβασε το σενάριο συμφώνησε να αναλάβει την σκηνοθεσία. Λόγω του ότι η Annabelle: Creation αποτελεί μία αυτόνομη ταινία, σκέφτηκε ότι θα έχει ελευθερία κινήσεων. Το γεγονός επίσης ότι αποτελούσε ένα πρίκουελ, τον προσέλκυσε ακόμη περισσότερο. Ο σεναριογράφος της πρώτης ταινίας, Γκάρυ Νταυμπερμαν, επέστρεψε για να γράψει το σενάριο, με τους Πίτερ Σάφραν και Τζέιμς Γουάν να επιστρέφουν στην παραγωγή. Τον Μάρτιο του 2017, ο Σάντμπεργκ αποκάλυψε ότι η ταινία θα αποτελούσε πρίκουελ για την αρχική ταινία Annabelle, με τίτλο Annabelle: Creation. 

#### *Annabelle Comes Home* (2019)

Κύριο λήμμα: Annabelle Comes Home
Στις αρχές Απριλίου 2018, η Warner Bros. ανακοίνωσε ότι μια ταινία χωρίς τίτλο στο Σύμπαν Του Καλέσματος θα κυκλοφορήσει στις 3 Ιουλίου 2019. Αργότερα τον ίδιο μήνα, ανακοινώθηκε ότι η ταινία θα ήταν άλλη μία ταινία Annabelle, με τον Γκάρι Ντάουμπερμαν ως σκηνοθέτη, βασισμένο σε μία ιστορία που έφτιαξε με τον Τζέιμς Γουάν. Η ταινία θα ήταν παραγωγής του Τζείμς Γουάν και του Πίτερ Σάφραν.  Αρχικά, η ταινία είχε προγραμματιστεί να κυκλοφορήσει στις 3 Ιουλίου 2019, αλλά μεταφέρθηκε αργότερα στις 26 Ιουνίου.

Στα τέλη Σεπτεμβρίου 2018, η Μακένα Γκρέις ανακοινώθηκε ότι θα πρωταγωνιστήσει στην ταινία ως Τζούντι Γουόρεν, η 10χρονη κόρη των Γουόρενς, και η Μάντισον Άισμαν ως την μπέιμπι σίτερ της Τζούντι.  Μέχρι τον Οκτώβριο, η Κέιτι Σαρίφ είχε ενταχθεί στο καστ. Τον ίδιο μήνα, ανακοινώθηκε ότι ο Πάτρικ Ουίλσον και η Βέρα Φαρμίγκα θα επαναλάβουν τους ρόλους τους ως Εντ και Λορέιν Γουόρεν. Η κύρια μαγνητοσκόπηση ξεκίνησε στα μέσα Οκτωβρίου στο Λος Άντζελες. Στις 7 Δεκεμβρίου, ο Ουίλσον ανακοίνωσε ότι είχε τελειώσει τη μαγνητοσκόπηση των σκηνών του. Μια εβδομάδα αργότερα, η μαγνητοσκόπηση ολοκληρώθηκε επίσημα.  

### *Η Καλόγρια*

#### *Η Καλόγρια* (2018)

Κύριο λήμμα: Η Καλόγρια
Στις 15 Ιουνίου 2016, αναφέρθηκε ότι μια spin-off ταινία με τίτλο Η Καλόγρια (2018), με επίκεντρο τον χαρακτήρα Βάλακ από το Κάλεσμα 2, ήταν σε εξέλιξη με τον Τζόνσον να γράφει το σενάριο. Οι Σάφραν και ο Γουάν είναι στην παραγωγή. Ο Κορίν Χάρντυ προσλήφθηκε για να σκηνοθετήσει την ταινία, με σενάριο των Γουάν και Γκάρυ Νταυμπερμαν. Κυκλοφόρησε στις 7 Σεπτεμβρίου 2018, με πρωταγωνιστές τους Ντεμιάν Μπιτσίρ και Τάισα Φαρμίγκα (αδερφή της Βέρα Φαρμίγκα). Η Μπόνι Άαρονς επαναλαμβάνει το ρόλο της στην ταινία σαν Δαίμονας Βάλακ. Τα γυρίσματα ξεκίνησαν τον Μάιο του 2017 στο Βουκουρέστι της Ρουμανίας. Η πλοκή της ταινίας ακολουθεί μια μοναχή, έναν ιερέα και έναν αρχιτέκτονα καθώς ερευνούν ένα ανίερο μυστικό και αντιμετωπίζουν έναν κακόβουλο δαίμονα με τη μορφή μιας δαιμονικής καλόγριας.

#### *Η Καλόγρια II* (2023)

Κύριο λήμμα: Η Καλόγρια II
Πριν από την κυκλοφορία του *Η Καλόγρια*, ο Γουάν συζήτησε το ενδεχόμενο μιας συνέχειας και ποια μπορεί να είναι η ιστορία του: «Ξέρω πού πιθανώς, αν το *Η Καλόγρια* λειτουργήσει, πού θα μπορούσε να οδηγήσει το *Η Καλόγρια 2* και πώς συνδέεται αυτό με την ιστορία της Λορέιν. Τακτοποιήσαμε τα δύο πρώτα *Καλέσματα* και τα κάνουμε όλα να κάνουν τον κύκλο τους». 

### Άλλες ταινίες

#### *Η Κατάρα Της Γιορόνα* (2019)

Κύριο λήμμα: Η Κατάρα Της Γιορόνα
Τον Οκτώβριο του 2017, ανακοινώθηκε ότι ο Τζέιμς Γουάν είχε δημιουργήσει μια ταινία τρόμου που θα σκηνοθετούσε ο Μάικλ Τσάβες και θα πρωταγωνιστούσε η Λίντα Καρντελίνι. Η ταινία τότε είχε τον τίτλο «Τα Παιδιά».  Μέχρι τον Ιούλιο του 2018, η ταινία πήρε το όνομα "Η Κατάρα Της Γιορόνα". Αν και διατίθεται στο εμπόριο ως αυτόνομη ταινία, υπάρχει μία σύνδεση με το Σύμπαν Του Καλέσματος, λόγω του Τόνι Αμεντόλα, ο οποίος επαναλαμβάνει τον ρόλο του από την Annabelle ως Πατέρας Περέζ.  Ο χαρακτήρας μας οδηγεί σε μία οικογένεια που βασανίζεται από ένα γυναικείο πνεύμα με άσπρο φόρεμα, και συνδέει τις εμπειρίες του με τη συγκεκριμένη δαιμονική οντότητα μαζί με την κούκλα Άναμπελ. 

#### Ακυρωμένη ταινία *The Crooked Man*

Στις 31 Μαΐου 2017, ο Πίτερ Σάφραν είπε ότι υπήρχε η πιθανότητα μιας ταινίας "Crooked Man" (άλλος ένας δαίμονας από το Κάλεσμα 2). Στις 14 Ιουνίου 2017, αναφέρθηκε ότι μια spin-off ταινία με τίτλο The Crooked Man, ήταν σε εξέλιξη με τον Μάικ Βαν Γουόες να γράφει το σενάριο από μια ιστορία του Τζέιμς Γουάν.

Τον Σεπτέμβριο του 2018, ο Σάφραν έδωσε μια συνέντευξη σχετικά με το έργο, δηλώνοντας ότι το σενάριο ήταν σε εξέλιξη και ότι το στούντιο σκοπεύει να περιμένει έως ότου η ιστορία αναπτυχθεί πλήρως πριν ξεκινήσει τη παραγωγή. Εξήγησε περαιτέρω ότι η πρόθεση είναι να έχει η κάθε μία διαφορετική ταινία του Σύμπαντος το δικό της προσωπικό στυλ.

Ταινίες μικρού μήκους
---------------------

Τον Ιούλιο του 2017, η Warner Bros. Pictures, σε συνεργασία με τον Τζέιμς Γουάν, ανακοίνωσε τον διαγωνισμό "My Annabelle Creation" ως προώθηση για την επερχόμενη ταινία Annabelle: Creation. Οι συμμετέχοντες στον διαγωνισμό επρόκειτο να δημιουργήσουν μια ταινία μικρού μήκους που "θα αισθανόταν ότι θα μπορούσε να υπάρχει μέσα στο Σύμπαν Του Καλέσματος", με τους σκηνοθέτες των νικητριών ταινιών να κερδίζουν ένα ταξίδι στο Λος Άντζελες ώστε να συναντηθούν με τον Ντέιβιντ Φ. Σάντμπεργκ, σκηνοθέτη της ταινίας. Η προθεσμία συμμετοχής ήταν μέχρι τις 27 Ιουλίου 2017, με πέντε ξεχωριστούς νικητές να επιλέγονται από τις Ηνωμένες Πολιτείες, το Ηνωμένο Βασίλειο, το Μεξικό, τη Σουηδία και την Κολομβία.

| Ταινία | Ημ/νια κυκλοφορίας | Σκηνοθέτης/ες | Σεναριογράφος/οι | Ιστορία από | Κινηματογραφιστής/ες | Παραγωγός/οι |
| --- | --- | --- | --- | --- | --- | --- |
| *The Nurse* | 16 Αυγούστου, 2017 | Τζούλιαν Τέρι | Αλεξάντερ Άντερσον | Γουίλ Γουέπριν | Αλεξάντερ Άντερσον & Τζούλιαν Τέρι |
| *The Confession* | 26 Αυγούστου, 2017 | Λίαμ Μπάνκς | Λίαμ Μπάνκς & Τζόναθαν Μπάτλερ | Τομ Οζίν & Τζόναθαν Μπάτλερ | Λίαμ Μπάνκς & Τσάρλι Κλάρκ |
| *What's Wrong With Mom?* | 4 Σεπτεμβρίου, 2017 | Ράουλ Μπριμπιέσκα | Αλεσάντρα Σαλσίντο | Ρικάρντο Ντε Λα Πάρρα Τ. & Σάρλοθ Χερμάντεζ |
| *Blund's Lullaby* | 14 Σεπτεμβρίου, 2017 | Αμάντα Νίλσον & Μάγδα Λίντμπλομ | Περ Λίντμπεργκ | Αμάντα Νίλσον & Μάγδα Λίντμπλομ |
| *Innocent Souls* | 3 Νοεμβρίου, 2017 | Αλεχάντρο Λόπες |

### *The Nurse*

Ο νικητής του διαγωνισμού των Ηνωμένων Πολιτειών ήταν ο Τζούλιαν Τέρι για τη μικρού μήκους ταινία του *The Nurse* (ελληνικά: *Η Νοσοκόμα*). Έχει διάρκεια 2 λεπτών και γυρίστηκε σε τέσσερις ημέρες, ενώ κυκλοφόρησε στις 16 Αυγούστου 2017.

Η ταινία μικρού μήκους ξεκινά με την Έμιλυ (Άρια Γουόλτερς), μια νεαρή κοπέλα με επιδέσμους τυλιγμένους γύρω από τα μάτια της, στο νοσοκομείο, όπου ακούει την πόρτα του δωματίου της να ανοίγει. Καθώς βγαίνει έξω για να ερευνήσει, πλησιάζει μια παράξενη νοσοκόμα (Χάννα Παλάτσι), την οποία η Έμιλυ δεν μπορεί να δει. Με πανικό, επιστρέφει στο θάλαμο της και πατά το κουμπί κλήσης για βοήθεια. Η νοσοκόμα εμφανίζεται και λέει στην Έμιλι με κανονική φωνή ότι μπορεί να αφαιρέσει τον επίδεσμο από τα μάτια της. Η Έμιλυ γυρίζει για να δει το πρόσωπο της νοσοκόμας, παραμορφωμένο, δαιμονικό να χαμογελάει. Η Έμιλυ φωνάζει με τρόμο καθώς τελειώνει η ταινία, αφήνοντας τη μοίρα της άγνωστη.

### *The Confession*

Το *Confession* (ελληνικά: *Η Εξομολόγηση*) είναι μια βρετανική ταινία τρόμου μικρού μήκους του 2017, σε σκηνοθεσία του Λίαμ Μπανκς, η οποία ήταν η νικήτρια του διαγωνισμού στο Ηνωμένο Βασίλειο. Το φίλμ έχει διάρκεια άνω των 2 λεπτών και γυρίστηκε κατά τη διάρκεια μίας εβδομάδας, ενώ κυκλοφόρησε στις 26 Αυγούστου 2017.

Η ταινία μικρού μήκους περιστρέφεται γύρω από μια ψυχολογικά διαταραγμένη νεαρή γυναίκα που ονομάζεται Φιόνα (Εσμέε Μάθιους) και αναζητά καταφύγιο στην τοπική εκκλησία της. Εκεί εμπιστεύεται σε έναν ιερέα (Έρνεστ Βέρνον) τις τρομακτικές συναντήσεις της με υπερφυσικές οντότητες. Έχοντας ξεφύγει από το κακό μέσα στο σπίτι της, διαπιστώνει ότι κάτι πολύ πιο σκοτεινό βρίσκεται ακριβώς δίπλα της.

### *What's Wrong With Mom?*

Το *What's Wrong With Mom?* (ελληνικά: *Τι Συμβαίνει Με Τη Μαμά;*) είναι μια ταινία τρόμου μικρού μήκους του 2017 με σκηνοθεσία τον Ράουλ Μπριμπιέσκα, ο οποίος κέρδισε τον διαγωνισμό εκπροσωπώντας το Μεξικό. Ακριβώς 2 λεπτά σε διάρκεια, γυρίστηκε μόλις σε μία ημέρα και κυκλοφόρησε στις 4 Σεπτεμβρίου 2017.

Η ταινία περιστρέφεται γύρω από έναν ιερέα (Φάμπριαν Χουρτάντο) και ένα κορίτσι (Καρίνα Παμένες) που προσεύχονται στον Θεό να εξορκίσει τη μητέρα (Πέρλα Κορόνα) από έναν δαίμονα που την στοιχειώνει.

### *Blund's Lullaby*

Το *Blund's Lullaby* είναι μια σουηδική ταινία τρόμου μικρού μήκους του 2017 σε σκηνοθεσία της Αμάντα Νίλσον & Μάγδα Λίντμπλομ, η οποία κέρδισε τον διαγωνισμό εκπροσοπόντας τη Σουηδία. Μόλις πάνω από 2 λεπτά, η ταινία εμπνεύστηκε από τη σκανδιναβική εκδοχή του Ανθρώπου Της Άμμου, γνωστή ως John Blund. Η ταινία κυκλοφόρησε στις 14 Σεπτεμβρίου 2017.

### *Innocent Souls*

Το *Innocent Souls* (ελληνικά: *Αθώες Ψυχές*) είναι μια ταινία τρόμου μικρού μήκους του 2017, από τη της Κολομβία, σε σκηνοθεσία του Αλεχάντρο Λόπες. Η ταινία γράφτηκε και δημιουργήθηκε επίσης από τον Αλεχάντρο. Η ταινία κυκλοφόρησε στις 3 Νοεμβρίου 2017.

Τηλεόραση
---------

Τον Μάιο του 2021, ο Πίτερ Σαφράν δήλωσε πως υπάρχουν σχέδια για μια τηλεοπτική σειρά τοποθετημένη στο Σύμπαν του Καλέσματος. Η σειρά ανακοινώθηκε επίσημα για την συνδρομητική πλατφόρμα Max τον Απρίλιο του 2023.

Υποδοχή
-------

### Box office

| Ταινία | Ημ/νια κυκλοφορίας | Box office | Θέση στο box office | Προϋπολογισμός | Παραπομπές |
| --- | --- | --- | --- | --- | --- |
| Νότια Αμερική | Άλλες περιοχές | Παγκοσμίως | Νότια Αμερική | Παγκοσμίως |
| *Το Κάλεσμα* | 19 Ιουλίου, 2013 | $137,400,141 | $182,094,497 | $319,494,638 | #430 | #436 | $20 εκατομμύρια |  |
| *Annabelle* | 3 Οκτωβρίου, 2014 | $84,273,813 | $172,773,848 | $257,047,661 | #902 | #571 | $6.5 εκατομμύρια |  |
| *Το Κάλεσμα 2* | 10 Ιουνίου, 2016 | $102,470,008 | $217,922,810 | $320,392,818 | #697 | #433 | $40 εκατομμύρια |  |
| *Annabelle: Creation* | 11 Αυγούστου, 2017 | $102,092,201 | $204,423,683 | $306,515,884 | #703 | #461 | $15 εκατομμύρια |  |
| *Η Καλόγρια* | 7 Σεπτεμβρίου, 2018 | $117,450,119 | $248,100,000 | $365,550,119 | #568 | #344 | $22 εκατομμύρια |  |
| *Η Κατάρα Της Γιορόνα* | 19 Απριλίου, 2019 | $55,733,739 | $68,400,000 | $123,133,739 | #1,546 | #1,322 | $9 εκατομμύρια |  |
| *Annabelle Comes Home* | 26 Ιουνίου, 2019 | $74,152,591 | $157,100,000 | $231,252,591 | #1,079 | #667 | $27 εκατομμύρια |  |
| *Το Κάλεσμα 3: Ο Διάβολος με Έβαλε να το Κάνω* | 4 Ιουνίου 2021 | $65,631,050 | $140,770,430 | $206,401,480 | #1,280 | #841 | $39 εκατομμύρια |  |
| *Η Καλόγρια II* | 8 Σεπτεμβρίου 2023 | $86,215,347 | $181,800,000 | $268,000,000 | #989 | #653 | 38.5 εκατομμύρια |  |
| Σύνολο | $**767,351,510** | $**1,499,479,242** | **$2,266,830,752** |  |  | $**208** εκατομμύρια |  |

### Κριτικές

| Ταινία | Rotten Tomatoes | Metacritic | CinemaScore |
| --- | --- | --- | --- |
| *Το Κάλεσμα* | 85% (218 κριτικές) | 68 (35 κριτικές) | A− |
| *Annabelle* | 29% (130 κριτικές) | 37 (27 κριτικές) | B |
| *Το Κάλεσμα 2* | 81% (246 κριτικές) | 65 (38 κριτικές) | A− |
| *Annabele: Creation* | 71% (184 κριτικές) | 62 (29 κριτικές) | B |
| *Η Καλόγρια* | 26% (194 κριτικές) | 46 (32 κριτικές) | C |
| *Η Κατάρα Της Γιορόνα* | 29% (178 κριτικές) | 41 (28 κριτικές) | B− |
| *Annabelle Comes Home* | 65% (200 κριτικές) | 53 (35 κριτικές) | B− |
| *Το Κάλεσμα 3: Ο Διάβολος με Έβαλε να το Κάνω* | 55% (249 κριτικές) | 53 (39 κριτικές) | B+ |
| *Η Καλόγρια II* | 52% (132 κριτικές) | 47 (24 κριτικές) | C+ |

Παραπομπές
----------

1. ↑  Busch, Anita· Busch, Anita (26 Ιουνίου 2017). «'The Conjuring 3' Is Summoned By New Line; David Leslie Johnson Hired To Script». *Deadline* (στα Αγγλικά). Ανακτήθηκε στις 25 Νοεμβρίου 2020.
2. ↑  «'The Conjuring 3' Finds Director With 'Curse of La Llorona' Filmmaker (Exclusive) | Hollywood Reporter». *www.hollywoodreporter.com*. Ανακτήθηκε στις 25 Νοεμβρίου 2020.
3. ↑  «The Conjuring 3 Gets a New Release Date». *Collider* (στα Αγγλικά). 20 Ιουλίου 2020. Ανακτήθηκε στις 25 Νοεμβρίου 2020.
4. ↑  «The Conjuring 3: 7 Major Questions We Have About The Devil Made Me Do It». *CINEMABLEND*. 12 Απριλίου 2020. Ανακτήθηκε στις 25 Νοεμβρίου 2020.
5. ↑  «'Conjuring 2' Spinoff 'The Crooked Man' in the Works (Exclusive) | Hollywood Reporter». *www.hollywoodreporter.com*. Ανακτήθηκε στις 25 Νοεμβρίου 2020.
6. ↑  «Instagram». *Instagram*. Ανακτήθηκε στις 7 Ιανουαρίου 2023.
7. ↑  Hermanns, Grant (5 Νοεμβρίου 2022). «The Conjuring Crooked Man Spinoff Scrapped, Says James Wan». *ScreenRant* (στα Αγγλικά). Ανακτήθηκε στις 7 Ιανουαρίου 2023.
8. ↑  «Conjuring Franchise». *Box Office Mojo*. Ανακτήθηκε στις 25 Νοεμβρίου 2020.
9. ↑  «Pictures Of Frogs Free Spongebob Games Barn Coloring Pages Funny Cartoon British And Toads Computer Online Play Owl Printable Sheet - evergreenmediagroup.com». *evergreenmediagroup.com*. Αρχειοθετήθηκε από το πρωτότυπο στις 1 Φεβρουαρίου 2020. Ανακτήθηκε στις 25 Νοεμβρίου 2020.
10. ↑  Andreeva, Nellie· Andreeva, Nellie (22 Ιουνίου 2013). «What's In A Title? 'The Conjuring' Producer And New Line In Dispute Over TV Rights». *Deadline* (στα Αγγλικά). Ανακτήθηκε στις 25 Νοεμβρίου 2020.
11. ↑  «James Wan The Conjuring a Remake? - Guardian Liberty Voice». *guardianlv.com*. Ανακτήθηκε στις 25 Νοεμβρίου 2020.
12. ↑  Fleming, Michael· Fleming, Michael (17 Ιουνίου 2009). «Summit possesses 'The Conjuring'». *Variety* (στα Αγγλικά). Ανακτήθηκε στις 25 Νοεμβρίου 2020.
13. ↑  «New Line Claims 'Conjuring' Partner Committed Trademark Fraud | Hollywood Reporter». *www.hollywoodreporter.com*. Ανακτήθηκε στις 25 Νοεμβρίου 2020.
14. ↑  Arbues, Jennifer (8 Αυγούστου 2019). «The entire Conjuring Universe story finally explained». *Looper.com* (στα Αγγλικά). Ανακτήθηκε στις 26 Νοεμβρίου 2020.
15. ↑  EvanDickson (20 Ιανουαρίου 2012). «Vera Farmiga And Patrick Wilson In Talks To Do Some 'Conjuring' For James Wan». *Bloody Disgusting!* (στα Αγγλικά). Ανακτήθηκε στις 26 Νοεμβρίου 2020.
16. ↑  «Small Animals» (στα Αγγλικά). Ανακτήθηκε στις 26 Νοεμβρίου 2020.
17. ↑  «New Line Already Developing Sequel to James Wan's 'The Conjuring' | FirstShowing.net». *www.firstshowing.net* (στα Αγγλικά). Ανακτήθηκε στις 26 Νοεμβρίου 2020.
18. ↑  Miska, Brad (20 Ιουλίου 2013). «[Comic-Con '13] Vera Farmiga and Patrick Wilson Already Signed For 'The Conjuring' Sequel! #SDCC». *Bloody Disgusting!* (στα Αγγλικά). Ανακτήθηκε στις 26 Νοεμβρίου 2020.
19. ↑  Jr, Mike Fleming· Jr, Mike Fleming (21 Οκτωβρίου 2014). «James Wan Back At New Line For 'The Conjuring 2' And Overall Producing Deal». *Deadline* (στα Αγγλικά). Ανακτήθηκε στις 26 Νοεμβρίου 2020.
20. ↑  January 6, Britt HayesPublished:· 2015. «'The Conjuring 2' Gets Rewrite From 'Walking Dead' Writer». *ScreenCrush* (στα Αγγλικά). Ανακτήθηκε στις 26 Νοεμβρίου 2020.
21. ↑  «The Conjuring 2 Set for June 10, 2016». *ComingSoon.net* (στα Αγγλικά). 12 Νοεμβρίου 2014. Ανακτήθηκε στις 26 Νοεμβρίου 2020.
22. ↑  Kit, Borys· Kit, Borys (21 Οκτωβρίου 2022). «'The Conjuring 4' in the Works at New Line with 'Aquaman and the Lost Kingdom' Writer (Exclusive)». *The Hollywood Reporter* (στα Αγγλικά). Ανακτήθηκε στις 7 Ιανουαρίου 2023.
23. ↑  Grobar, Matt· Grobar, Matt (21 Οκτωβρίου 2022). «'The Conjuring 4': David Leslie Johnson-McGoldrick To Return To Horror Franchise As Scribe For Latest Installment». *Deadline* (στα Αγγλικά). Ανακτήθηκε στις 7 Ιανουαρίου 2023.
24. ↑  «Instagram». *Instagram*. Ανακτήθηκε στις 7 Ιανουαρίου 2023.
25. ↑  Squires, John (25 Απριλίου 2023). «'The Conjuring: Last Rites' – Official Title Revealed for the Upcoming Fourth Movie». *Bloody Disgusting!* (στα Αγγλικά). Ανακτήθηκε στις 26 Απριλίου 2023.
26. ↑  Coley, Samantha (25 Απριλίου 2023). «'The Conjuring 4' Scares Up an Official Title at CinemaCon». *Collider* (στα Αγγλικά). Ανακτήθηκε στις 26 Απριλίου 2023.
27. ↑  Team, The Deadline· Team, The Deadline (26 Φεβρουαρίου 2014). «Warner Bros Scheduling Spree Continues With 'The Conjuring 2', 'Mean Moms', 2 Others». *Deadline* (στα Αγγλικά). Ανακτήθηκε στις 26 Νοεμβρίου 2020.
28. ↑  «'Annabelle: Creation' Sequel in the Works With Gary Dauberman Directing (Exclusive) | Hollywood Reporter». *www.hollywoodreporter.com*. Ανακτήθηκε στις 26 Νοεμβρίου 2020.
29. ↑  «Evil Comes Home as Production Begins on the Next Terrifying Chapter in New Line Cinema's Annabelle Series». *www.businesswire.com* (στα Αγγλικά). 17 Οκτωβρίου 2018. Ανακτήθηκε στις 26 Νοεμβρίου 2020.
30. ↑  «James Wan says third 'Annabelle' film is 'basically "A Night at the Museum," with Annabelle!'». *EW.com* (στα Αγγλικά). Ανακτήθηκε στις 26 Νοεμβρίου 2020.
31. ↑  «Annabelle 3 Is Set During A Surprising Point On The Conjuring Timeline». *CINEMABLEND*. 11 Σεπτεμβρίου 2018. Ανακτήθηκε στις 26 Νοεμβρίου 2020.
32. ↑  Lammers, Timothy (12 Αυγούστου 2017). «The Nun: James Wan Talks Sequel and Conjuring Ties». *ScreenRant* (στα Αγγλικά). Ανακτήθηκε στις 7 Ιανουαρίου 2023.
33. ↑  «Linda Cardellini to Take on The Children in James Wan-Produced Feature». *Dread Central* (στα Αγγλικά). 9 Οκτωβρίου 2017. Ανακτήθηκε στις 27 Νοεμβρίου 2020.
34. ↑  Mendelson, Scott. «Who Gets To Decide If 'Curse Of La Llorona' Is Part Of The 'Conjuring' Universe?». *Forbes* (στα Αγγλικά). Ανακτήθηκε στις 27 Νοεμβρίου 2020.
35. ↑  Navarro, Meagan (18 Απριλίου 2019). «[Review] 'The Curse of La Llorona' Scares Up Its Own Space in 'The Conjuring' Universe». *Bloody Disgusting!* (στα Αγγλικά). Ανακτήθηκε στις 27 Νοεμβρίου 2020.
36. ↑  published, Eric Eisenberg (11 Σεπτεμβρίου 2018). «The Latest On The Crooked Man Movie And How It Fits In The Conjuring Universe». *CINEMABLEND* (στα Αγγλικά). Ανακτήθηκε στις 7 Ιανουαρίου 2023.
37. ↑  «'The Conjuring' horror franchise could expand with TV spin-offs on HBO Max». *Yahoo News* (στα Αγγλικά). Ανακτήθηκε στις 12 Απριλίου 2023.
38. ↑  Porter, Rick (12 Απριλίου 2023). «'The Conjuring' TV Series in the Works at Max». *The Hollywood Reporter* (στα Αγγλικά). Ανακτήθηκε στις 12 Απριλίου 2023.
39. 1 2 3 4 5 6  «Box Office Mojo» (στα αγγλικά). *Wikipedia*. 2020-11-23. .
40. 1 2 3 4 5 6 7  «The Conjuring Franchise Box Office History». *The Numbers*. Ανακτήθηκε στις 27 Νοεμβρίου 2020.
41. ↑  «The Conjuring». *Box Office Mojo*. Ανακτήθηκε στις 27 Νοεμβρίου 2020.
42. ↑  «Box Office Mojo» (στα αγγλικά). *Wikipedia*. 2020-11-23. .
43. ↑  «The Conjuring 2». *Box Office Mojo*. Ανακτήθηκε στις 27 Νοεμβρίου 2020.
44. ↑  «Annabelle: Creation». *Box Office Mojo*. Ανακτήθηκε στις 27 Νοεμβρίου 2020.
45. ↑  «The Nun». *Box Office Mojo*. Ανακτήθηκε στις 27 Νοεμβρίου 2020.
46. ↑  «Annabelle Comes Home». *Box Office Mojo*. Ανακτήθηκε στις 27 Νοεμβρίου 2020.
47. ↑  «The Conjuring Franchise Box Office History». *The Numbers*. Ανακτήθηκε στις 7 Ιανουαρίου 2023.
48. ↑  «The Conjuring: The Devil Made Me Do It». *Box Office Mojo*. Ανακτήθηκε στις 7 Ιανουαρίου 2023.
49. ↑  «The Conjuring Franchise Box Office History». *The Numbers*. Ανακτήθηκε στις 13 Οκτωβρίου 2023.
50. ↑  «The Nun II». *Box Office Mojo*. Ανακτήθηκε στις 13 Οκτωβρίου 2023.
51. ↑  D'Alessandro, Anthony (10 Σεπτεμβρίου 2023). «'The Nun 2′ Answering Exhibitors' Prayers During Strikes With $32M+ Opening – Box Office Update». *Deadline* (στα Αγγλικά). Ανακτήθηκε στις 13 Οκτωβρίου 2023.
52. ↑   *The Conjuring (2013)*, ανακτήθηκε στις 2020-11-27
53. ↑   *The Conjuring*, ανακτήθηκε στις 2020-11-27
54. 1 2 3 4 5 6 7 8  D'Alessandro, Anthony (6 Ιουνίου 2021). «'Conjuring 3' Out-Scares 'A Quiet Place Part II' At Weekend B.O. With $24M». *Deadline* (στα Αγγλικά). Ανακτήθηκε στις 13 Οκτωβρίου 2023.
55. ↑   *Annabelle (2014)*, ανακτήθηκε στις 2020-11-27
56. ↑   *Annabelle*, ανακτήθηκε στις 2020-11-27
57. ↑   *The Conjuring 2 (2016)*, ανακτήθηκε στις 2020-11-27
58. ↑   *The Conjuring 2*, ανακτήθηκε στις 2020-11-27
59. ↑   *Annabelle: Creation (2017)*, ανακτήθηκε στις 2020-11-27
60. ↑   *Annabelle: Creation*, ανακτήθηκε στις 2020-11-27
61. ↑   *The Nun (2018)*, ανακτήθηκε στις 2020-11-27
62. ↑   *The Nun*, ανακτήθηκε στις 2020-11-27
63. ↑   *The Curse of La Llorona (2019)*, ανακτήθηκε στις 2020-11-27
64. ↑   *The Curse of La Llorona*, ανακτήθηκε στις 2020-11-27
65. ↑   *Annabelle Comes Home (2019)*, ανακτήθηκε στις 2020-11-27
66. ↑   *Annabelle Comes Home*, ανακτήθηκε στις 2020-11-27
67. ↑   *The Conjuring: The Devil Made Me Do It*, ανακτήθηκε στις 2023-01-07
68. ↑   *The Conjuring: The Devil Made Me Do It*, ανακτήθηκε στις 2023-01-07
69. ↑  «The Nun II - Rotten Tomatoes». *www.rottentomatoes.com* (στα Αγγλικά). 8 Σεπτεμβρίου 2023. Ανακτήθηκε στις 13 Οκτωβρίου 2023.
70. ↑  «The Nun II». *www.metacritic.com* (στα Αγγλικά). Ανακτήθηκε στις 13 Οκτωβρίου 2023.
71. ↑  «Home». *Cinemascore* (στα Αγγλικά). Ανακτήθηκε στις 13 Οκτωβρίου 2023.